1.בחוות דעתך הינך מייחס חשיבות רבה למשך הזמן (6/99 עד 1/02 שנתיים וחצי) אך אינך מתייחס לאינטנסיביות העבודה 9 שעות ביום. נא ציין האם אין בזה לשנות מחוות דעתך אם באשר לגרימה ואם באשר להחמרה?
2.הינך מציין כי עבודה זו לא שונה "ממוזיקאים, עובדי כפיים למיניהם, טבחים ועוד ועוד". האין תיאור העבודה משך כל שעות ההעסקה עם המספריים. שונה מאותם עובדים שאתה מציין, בכל הקשור לתסמונת הנדונה? אם לא, נמק הכיצד! אם כן, הכיצד זה משפיע על חוות דעתך?
3.האם לעמדתך רק עבודה במכשירים רוטטים, יכולה לגרום לתסמונת? אם כן - האם הינך ער לכך כי קיימת אסכולה אחרת הגורסת כי גם במקרים של עבודה מאומצת בתנועות חוזרות ונשנות שלא עם מכשירים רוטטים, כגון עבודת קלדנות רציפה, יש מקום להכיר בתסמונת כנובעת מ"פגיעה בעבודה" הן על דרך עילת המיקרוטראומה הן על דרך "מחלת מקצוע"?
ואם כך - מה עמדתך בנוגע לעבודת התובעת?
4. לחילופין, אם לא בעבודת המספריים הגורם, האם בעבודת התובעת תנועות יד קיצוניות וממושכות הן בכיפוף והן ביישור אשר יכולות לגרום או לזרז את המחלה (משיכת הבד)?
5.אם אינך מוצא כי תנאי העבודה גרמו למחלת התובעת, האם ייתכן כי אופי העבודה החמיר את מה שהגדרת כ"תחלואה טבעית"? ואם כן - באיזו מידה באחוזים?
6.האם פגיעת התובעת הינה תהליך שקורה ב"מוצא השרירים המיישרים מזיס האפיקונדייל החיצוני" וכן – "קרעים קטנים מיקרוסקופיים ולתהליך הדלקתי שבעקבותיו"?